Nr. L 88/54 De Europæiske Fællesskabers Tidende 3. 4. 92 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 4. marts 1992 om en procedure i henhold til artikel 83 i Euratom-Traktaten (XVII—002—UKAEA Dounreay) (Kun den engelske udgave er autentisk) (92/194/Euratom) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Atomenergifællesskab, særlig artikel 83, efter at have givet UKAEA Dounreay (Det Forenede Kongerige) mulighed for at forelægge sine synspunkter vedrørende Kommissionens klagepunkter, og ud fra følgende betragtninger : I. SAGSFREMSTILLING Denne beslutning vedrører den manglende overholdelse af væsentlige kontrolbestemmelser i Det Forenede Kongeriges atomenergimyndighed (UKAEA Dounreay) (UK) i perioden fra april til november 1991. Dounreay-komplekset ligger ca. 10 miles vest for Thurso i Skotland (UK). Komplekset omfatter både militære og civile anlæg, som er fysisk adskilt. Den civile del af komplekset omfatter større anlæg, der gennemfører en lang række brændselskredsløbsaktiviteter, herunder drift af en hurtig reaktor, oparbejdning af pluto- nium, oparbejdning af uraniumbrændsel, fremstilling af uraniumbrændsel, behandling/fjernelse af affald, en nedlukket prototype på en hurtig reaktor samt laborato- rier og andre tilknyttede anlæg. Inden for fremstillingsanlægget for uraniumbrændsel blev et genopbygget, opnormeret og istandsat anlæg til genind- vinding af uran fra affald og rester sat i drift i september 1990. Dette anlæg er udformet med henblik på at genindvinde værdifuldt uran, der er indeholdt i alle former for »rene« materialer, som feks. affald, aske, rester, osv. hidrørende fra produktionen af uranbrændsel. Gennem en række dokumenter, hvortil der henvises i det følgende, kontrol på stedet og den høring, der blev afholdt i Bruxelles i Kommissionens lokaler den 10. februar 1992, blev følgende kendsgerninger fastslået : — i løbet af 1991 blev ledelsen af UKAEA Dounreay i stigende grad overbevist om, at regnskabssystemet for nukleare materialer var utilstrækkeligt, og nåede frem til den opfattelse, at en forbedring var påkrævet. Efter en opgørelse af den faktiske beholdning i marts 1991 gjorde inspektører fra Furatoms sikkerhedskontrol UKAEA Dounreay opmærksom på mangler i regn- skabssystemet, idet de navnlig gjorde opmærksom på overførsler, der ikke var registreret — i august 1991 undergik anlægget til genindvinding af uran fra affald og rester en række ændringer som følge af Euratom-inspektørernes konstateringer. Ikke desto mindre fortsatte de uregistrerede overførsler, hvilket inspektørerne — fra EFuratoms — sikkerhedskontrol meddelte ledelsen samtidig med, at de gjorde den opmærksom på mangler i registreringssystemet